2. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. Γ.Λ.Κ. 186742 της 27 Αυγ./9 Σεπτ. 1964 (ΦΕΚ Β' 370) Περί αντικαταστάσεως της υπ' αριθ. 24846/11431 κοινής αποφάσεως Υπουργών Οικονομικών και Συγκοινωνιών περί Τέλους Αερ/κών Ταξιδίων Εξωτερικού. Λαβόντες υπ' όψιν: 1.Τας διατάξεις του Νόμ. 5017/31 "περί Πολιτικής Αεροπορίας". 2.Τας διατάξεις του Νόμ. 211/47 "περί κυρώσεως της εν Σικάγω τη 7η Δεκ. 1944 υπογραφείσης συμβάσεως Διεθνούς Πολιτικής Αεροπορίας". 3.Τας διατάξεις του Νόμ. 4062/60 "περί επιβολής τέλους Αεροπορικών Ταξιδίων Εξωτερικού". 4.Την υπ' αριθ. 24846/11431/12-11-60 κοινήν απόφασιν "περί καθορισμού χρόνου ενάρξεως διαδικασίας εισπράξεως και αποδόσεως του δια του Νόμ. 4062/60 επιβληθέντος τέλους δια τους αναχωρούντας εις το εξωτερικόν αεροπορικούς επιβάτας". 5.Την προκύψασαν εκ της πράξεως ανάγκην αναθεωρήσεως ενίων διατάξεων της προμνησθείσης υπ' αριθ. 24846/12-11-60 διμερούς αποφάσεως και καθιερώσεως διαδικασίας πληρεστέρου ελέγχου της εισπράξεως και αποδόσεως του παρόντος του υπ' όψιν τέλους. 6.Την σύμφωνον προς τούτο γνώμην της αρμοδίας Υπηρεσίας του Υπουργείου Εσωτερικών (έγγραφον υπ' αριθ. 1930Φ25/1/2-3-64), αποφασίζομεν: Αντικαθιστώμεν από της δημοσιεύσεως της παρούσης την από της 15ης Δεκ. 1960 ισχύουσαν Απόφασιν ημών υπ' αριθ. 24846/11431/12-11-60 "περί καθορισμού διαδικασίας εισπράξεως και αποδόσεως του δια του υπ' αριθ. 4062/60 Νόμου επιβληθέντος τέλους αεροπορικών ταξιδίων εξωτερικού ως κατωτέρω: 1-14.(Προβλέπεται η δι' αποδείξεων είσπραξιν του τέλους. Δέον να θεωρηθώσι καταργηθείσαι δια της υπ' αριθ. 9524/4790/1974, κατωτ. αριθ. 5 αποφάσεως). 15.Η όλη διαχείρισις (είσπραξις κατάθεσις) ελέγχεται υπό της αρμοδίας Υπηρεσίας της Κεντρικής Υπηρεσίας ΥΠΑ, ανεξαρτήτως του κατά τας κειμένας διατάξεις προβλεπομένου ελέγχου. 16.Το προϊόν του ως άνω τέλους διατίθεται κατ' εφαρμογήν του Νόμ. 4062/60, αποκλειστικώς δια την συντήρησιν και βελτίωσιν των εν γένει εγκαταστάσεων των Αερολιμένων, συμφώνως προς τας κειμένας διατάξεις περί προμηθειών του Δημοσίου και εκτελέσεις Δημοσίων Έργων.  Δια την αντιμετώπισιν των δαπανών διαχειρίσεως εν γένει του προϊόντος του άνω τέλους ήτοι εντύπων, βιβλίων κλπ. θα μεταφέρεται εκάστοτε εις το Ταμείον Γενικών Εσόδων Αθηνών, επί τη εκδόσει γραμματίου εισπράξεως το αναγκαιούν ποσόν, χρεώσει του παρά τη Τραπέζη της Ελλάδος τηρουμένου ως άνω λογαριασμού. Η ΥΕΕ του Υπουργείου Συγκοινωνιών, βάσει του υπό της αρμοδίας υπηρεσίας προσκομιζομένου γραμματίου εισπράξεως, θέλει προτείνει μετ' έλεγχον την εγγραφήν πιστώσεως δια την έκδοσιν εν συνεχεία των οικείων χρηματικών ενταλμάτων πληρωμής των ως άνω αναφερομένων δαπανών. Κατ' εξαίρεσιν, προκειμένου περί εκτελέσεως έργων και μέχρι του ποσού των δραχ. 200.000 δύνανται ταύτα να εκτελούνται υπό της ειδικής προς τούτο τεχνικής υπηρεσίας της ΥΠΑ, υποκαθιστώσης εις την περίπτωσιν ταύτην την αρμοδίαν Υπηρεσίαν του Υπουργείου Δημοσίων Έργων. 17.Έργα και προμήθειαι προβλεπόμεναι εκ των διατάξεων του Νόμ. 4062/60 ενεργούνται δι' αποφάσεως του Υπουργού επί των Συγκοινωνιών, μετά γνωμοδότησιν του Γνωμοδοτικού Συμβουλίου Δαπανών της ΥΠΑ. 18.Αι αναλήψεις δια πληρωμάς του παρά τη Τραπέζη της Ελλάδος λογαριασμού ενεργούν(Αντί για τη σελ. 637(β) Σελ. 637(γ) Τεύχος 1145 - Σελ. 97 ται δι' εντολής του Υπουργού επί των Συγκοινωνιών προς την Τράπεζαν της Ελλάδος. 19.Αι υφιστάμενοι εις βάρος του δικαιούχου υπέρ του Δημοσίου ή τρίτων κρατήσεις, φόροι, τέλη, δικαιώματα, παράβολα και τέλη χαρτοσήμου θα καταβάλλωνται παρ' αυτού προ της εξοφλήσεώς του. Τα εκδιδόμενα γραμμάτια, τριπλότυπα εισπράξεως κλπ. των κατά τα ανωτέρω κρατήσεων επισυνάπτονται εις τα οριστικά και πλήρη δικαιολογητικά. 20.Τα οικεία δικαιολογητικά δαπανών, δεόντως θεωρημένα ως άνω υπό των αρμοδίων Τεχνικών Υπηρεσιών Υπουργείου Δημοσίων Έργων, προκειμένου περί των εκτελουμένων Δημοσίων Έργων, υπό της αρμοδίας δε Διευθύνσεως της Υπηρεσίας Πολιτικής Αεροπορίας, δια τας προμηθείας κλπ., ως και δια την εν παρ. 16 αναφερομένην περίπτωσιν, διαβιβάζονται αρμοδίως δια τον κατά Νόμον προσήκοντα οριστικόν έλεγχον. Από της δημοσιεύσεως της παρούσης παύει ισχύουσα η υπ' αριθ. 24846/11431/12-11-60 ημετέρα απόφασις. Η παρούσα δημοσιευθήτω δια της Εφημερίδος της Κυβερνήσεως. 